钦定古今图书集成/明伦汇编/闺媛典/第013卷 > 《妾薄命》毛直方
## 钦定古今图书集成/明伦汇编/闺媛典/第013卷 > 《妾薄命》毛直方

“妾肌如玉颜如花，长眉窈窕青山斜。深闺学就新妇
礼，镜鸾不与留年华。昨朝东邻裁嫁衣，今朝西邻催
结褵。自怜孤灯照春梦，年年风雨梨花时。不怨父母
贫，不恨蹇修拙。妾生赋命自坎𡒄，底用闲情写红叶。”
千丝万丝霜练光，与谁织作云锦裳。“千鍼万鍼两黼
黻，与谁佩服朝明堂。吁嗟妾薄命可奈何！失时还自
差，失身羞更多。”妾宁失时无失身，平生分定月下绳。
但把贞心守贞色，肯信婵娟解误人。